
Atbilde uz jautājumiem 
[bookmark: _Hlk230011043]Iepirkuma “Valsts nozīmes ūdensnotekas Bikstupe, meliorācijas kadastra kods 38226:01, pik.174/46-296/50 atjaunošana Bikstu pagastā, Dobeles novadā”
(Id. Nr. ZMNĪ 2026/28 ELFLA)

Valsts SIA  “Valsts nozīmes ūdensnotekas Bikstupe, meliorācijas kadastra kods 38226:01, pik.174/46-296/50 atjaunošana Bikstu pagastā, Dobeles novadā” (Id. Nr. ZMNĪ 2026/28 ELFLA) komisija ir sagatavojusi informāciju ieinteresētajiem piegādātājiem:
Jautājums:
Lūgums sniegt skaidrojumu par grunts rakšanu gāzes vada šķērsojuma joslā. Projektā minēts, ka rakšana nepieciešama izmantojot roku darbu. Tāmē šādas pozīcijas nav.
Atbilde:
Par gāzes vada šķērsojumu informējam, ka projektā ir paredzēta rakšana ar roku darbu, taču tās apjomi sākotnēji netika uzrādīti, tādēļ attiecīgā pozīcija tāmē nebija iekļauta. Pēc precizējumu veikšanas tāme ir koriģēta un papildināta ar atsevišķu roku darbu pozīciju atbilstoši projektā noteiktajām prasībām.

Jautājums:
Lūgums norādīt, kur izlīdzināma izraktā grunts, kur gaisvada līnijas šķērso ūdensnoteku.
Atbilde:
Par izraktās grunts izlīdzināšanu gaisvadu līniju aizsargjoslās informējam, ka pie līdzināšanas darbu apjomiem atsevišķa piezīme nav norādīta. Vienlaikus projekta teksta daļā ir noteikts, ka gaisvadu līniju aizsargjoslās nav pieļaujama atbērtņu veidošana un izraktās grunts izlīdzināšana. Līdz ar to izraktā grunts izlīdzināma blakus esošajos piketos ārpus gaisvadu līniju aizsargjoslu robežām.

Jautājums:
Konstatēta būtiska projekta datu neatbilstība faktiskajai situācijai dabā. Piemēram, pik. 254/20 projekta rasējumos grāvja dibena platums paredzēts 0.8m, taču dabā tas vietām sasniedz 3-4 m.
Atbilde:
Par norādīto neatbilstību informējam, ka atjaunošanas projekta izstrāde veikta, balstoties uz arhīva materiālos pieejamajiem ūdensnotekas sākotnēji izbūvētajiem gultnes parametriem. Attiecīgajā posmā (pik. 254/20) arhīva dokumentācijā gultnes dibena platums ir uzrādīts 0,8 m, un projektēšana veikta atbilstoši šiem datiem. Gadījumos, kad esošās gultnes platums būtiski pārsniedz projektēto, pieļaujama gultnes centrālās daļas pārtīrīšana, nodrošinot brīvu ūdens plūsmu un saglabājot esošās gultnes stabilitāti.

Jautājums:
Lūdzam precizēt tāmes pozīcijas Nr. 9 apakšpozīciju 9.1 līdz 9.7 un 9.11 līdz 9.14 saturu un struktūru- kurās apakšpozīcijās ir jāizdala materiālu izmaksas un kurās jābūt norādītiem mehānismiem?
Atbilde:
Par tāmes pozīcijas Nr. 9 apakšpozīcijām 9.1–9.7 un 9.11–9.14 informējam, ka tāmes struktūra ir precizēta. No apakšpozīcijām 9.1–9.7 ir izņemtas iepriekš iekļautās sadaļas, un attiecīgie precizējumi ir veikti aktualizētajā tāmes redakcijā.


